khistorydata/jeongjo-sjw-relations huggingface dataset:
정조 14년 · 목
狀啓以爲正月終巡飢口比中巡所加爲五千九百四十三義州涉疑之疾方痛爲六百名死亡爲八十一名之多以相當藥各別救護緣由馳啓○尤甚邑義州府飢口五千六百二十六合折米一百六十七石十一斗八升鹽七石七斗五升零龍川府飢口二千八百四十三合折米八十四石六斗四升鹽七石六斗一升零○粥大米五石十斗二升零藿一千四百二十一立零醬一石十三斗四升零朔州府飢口一千七百合折米五十石六斗六升昌城府飢口一千八百七十九合折米五十五石十四斗九升龜城府飢口三千八十三合折米九十二石七斗五升醬四石一斗六升零寧邊府飢口三千六百八十四合折米一百七石九斗醬四石十三斗六升零○粥大米七石五斗五升零藿一千八百四十二立醬二石六斗八升零成川府飢口三千八百九十八合折米一百十六石十一斗二升鹽十一石十斗一升零○粥小米五石二斗九升零太五石二斗九升零鹽七斗七升零雲山郡飢口一千三百七十五合折米四十石三斗七升○粥小米一石十二斗五升太十三斗七升零熙川郡飢口二千二百十三合折米六十五石九斗五升鹽二石十四斗二升零○粥小米二石十四斗二升零太四石六斗三升零鹽十斗順川郡飢口一千一百六十四合折米三十三石二斗三升德川郡飢口三百九十四合折米十一石三斗一升寧遠郡飢口一千六百六十八合折米五十石四斗五升孟山縣飢口一千三百六十九合折米四十一石二斗八升鹽二石十一斗零陽德縣飢口二千五百六十九合折米七十六石六斗九升殷山縣飢口一千九百一合折米五十五石二升鹽六石五斗零魚川驛飢口一百七十四合折米五石三斗九升獜山鎭飢口七十三合折米二石三斗九升淸城鎭飢口六十九合折米二石一斗九升天摩鎭飢口一百八合折米三石三斗一升○粥小米二斗一升零太二斗一升零鹽一升零昌洲鎭飢口四十四合折米一石四斗鹽一斗六升○粥小米一斗三升零恃寨鎭飢口四十九合折米一石七斗五升安義鎭飢口一百九十四合折米五石十二斗一升鹽三斗八升零委曲鎭飢口一百三十四合折米三石十四斗柔院鎭飢口四百三十八合折米十三石五斗二升寧城鎭飢口三百七十五合折米十一石七斗四升○粥小米五斗六升零太五斗六升零鹽九升零兔城鎭飢口二百五十二合折米七石八斗八升○粥小米五斗零太五斗零鹽五升零玉江鎭飢口五十三合折米一石八斗五升水口鎭飢口四十六合折米一石五斗九升靑水鎭飢口九十三合折米二石十二斗二升鹽三斗七升零方山鎭飢口九十七合折米二石十三斗八升仇寧鎭飢口一百十合折米三石四斗五升鹽四斗四升○粥小米二斗二升太一斗一升鹽一升零幕嶺鎭飢口二百六十九合折米八石九升植松鎭飢口一百二十六合折米三石十二斗二升鹽二斗五升零龍淵鎭飢口二十八合折米十二斗六升乾川堡飢口七十八合折米二石五斗六升大吉號里堡飢口三十六合折米一石一斗四升廟洞堡飢口二十四合折米十一斗鹽一斗於汀灘堡飢口二十三合折米十斗二升鹽八升零雲頭里堡飢口二十三合折米十斗鹽八升零甲巖堡飢口二十五合折米十一斗一升鹽九升零○之次邑平壤府飢口一千六百六十二合折米四十七石十二斗三升鹽四石三斗零○粥小米三石四斗八升零鹽四斗九升零安州牧飢口一千六百三十六合折米四十五石十二斗六升鐵山府飢口五百六十一合折米十六石二斗八升鹽一石五斗五升零○粥大米一石一斗八升零太五斗六升零鹽一斗一升慈山府飢口一千五百八十一合折米四十五石五斗六升○粥大米二石一斗六升零太二石一斗六升零楚山府飢口一千三百八十八合折米四十石四斗○粥小米一石十二斗七升零太十三斗八升零江界府飢口一千六百八十合折米四十五石十二斗九升○粥小米一石十斗二升太一石十斗二升鹽一斗六升零嘉山郡飢口四百九十合折米十四石一斗一升郭山郡飢口四百九十九合折米十四石五斗三升鹽一石三斗一升零石价川郡飢口七百三十二合折米二十一石八斗一升鹽一斗三升碧潼郡飢口一千四百二十一合折米四十石七升渭原郡飢口六百五合折米十七石三斗六升江東縣飢口一千六百四十七合折米四十七石七斗老江鎭飢口二十合折米八斗六升鹽七升零宣沙鎭飢口一百七合折米三石八升鹽三斗八升零○粥大米三斗二升零太一斗零鹽四升碧團鎭飢口二十三合折米九斗八升牛峴鎭飢口一百五十九合折米四石十斗八升鹽五斗九升零○粥小米四斗七升零太三斗一升零車嶺鎭飢口二百十二合折米六石六斗六升鹽八斗七升零○粥小米六斗三升零阿耳鎭飢口一百四十一合折米四石二斗六升滿浦鎭飢口一百二十六合折米三石八斗八升醬二斗五升零○粥小米二斗五升零太二斗五升零鹽一升零神光鎭飢口九十七合折米二石十斗六升上土鎭飢口一百三十合折米三石十斗二升鹽四斗五升零○粥小米二斗六升太一斗三升鹽一升零高山里鎭飢口九十三合折米二石九斗七升醬一斗八升零○粥小米二斗七升零醬九合零平南鎭飢口六十五合折米一石十四斗鹽一斗三升從浦鎭飢口五十三合折米一石七斗一升鹽一斗一升零楸坡鎭飢口一百二十六合折米三石六斗七升鹽二斗六升零○粥小米一斗七升零太一斗七升零鹽一升零伐登鎭飢口八十一合折米二石六斗四升鹽三斗二升零○粥小米二斗四升零鹽八合零夞㤛鎭飢口一百三十二合折米三石十一斗九升鹽四斗七升零○粥小米二斗六升零太一斗三升零鹽一升零吾老梁鎭飢口一百一合折米三石七升山羊會鎭飢口九十一合折米二石十二斗二升金城鎭飢口十六合折米七斗一升壬海鎭飢口四十三合折米一石三斗九升鹽一斗六升零林土鎭飢口六十七合折米一石十四斗一升小吉號里堡飢口十八合折米七斗五升大坡兒堡飢口十五合折米六斗九升廣坪堡飢口八合折米三斗二升楸仇非堡飢口三十一合折米十三斗二升小坡兒堡飢口六合折米二斗四升乫軒洞堡飢口七十七合折米二石六斗嗭洞堡飢口八十七合折米二石八斗六升馬馬海堡飢口四十三合折米一石三斗五升都已上飢口五萬四千三百七十七折米一千五百九十六石十二斗鹽四十九石二斗七升零醬九石四斗七升零粥大米十六石七斗四升零小米十九石九斗七升零太十七石四斗五升零鹽一石十三斗二升零醬四石五斗三升零藿三千二百六十三立零
정조 14년 · 강
咸鏡監司李秉模北評事金方行以穩源興三邑正月中巡分賑形止馳啓
정조 14년 · 목
該監司狀啓以爲穩源興三邑今月中巡分賑之報今纔齊到飢口穀數開錄于後○穩城府飢口二百三十七折米六石三升慶源府飢口一百八十二折米四石八升○巡間救急折米一石三斗二升慶興府飢口九百四十五折米二十四石九斗五升已上飢口一千三百六十四折米三十六石一斗五升○評事狀啓以爲飢口之或多或寡間有增減者蓋緣有先付賑而後歸還案者未入籍而追付賑案者北關還政計口分給仰哺之道與賑無異故救急口數之不甚夥多職由於此飢口穀數見道臣狀啓
정조 14년 · 강
召見惠堂徐有隣于重熙堂
정조 14년 · 목
有隣啓言故忠臣兪應孚遺墟在抱川地六臣傳所謂將軍抱川人者是也應孚事親至孝日持弓矢從家後山獵雉以供甘旨至今說兪將軍射獵處鄕人感其孝立碑而表之故重臣李縡記故相臣兪拓基書而故墟沒入爲位田復爵之後尙未還給在朝家褒奬節義之政誠爲欠典應孚旣無後孫請移給守碑之人使之着意守護從之
정조 14년 · 강
諭水原府父老命新治民戶限十年給復五百結
정조 14년 · 목
敎曰拜園歸來餘懷耿耿重以新治之聚民營產關念不已縣齋宿次呼燭宣綸廟堂之臣必已盡心講究擬待賓筵日當有措處而外此目下二件事有趁卽拮据者蓋王言不可不信民食不可不裕一曰十年給復之有名無實也二曰今春麥糧之無麪不托也原初給復之命卽謂土蠲常賦予意出於欲用古人已定之論兼慰小民安土之思而我國土稅田主當之有田則偏蒙無土者未露有司言其不均請除烟役以代蠲稅此所以有給復之名而無給復之實也今行招父老詢及遍施之策父老所對多矇矓大抵新治居民太半是若校若吏若隸若奴之屬此屬本係無役欲除無可除是幾於欺民尤豈非不誠之甚乎如是而於予心果慊乎果不慊乎昔在禿城之設鎭也爲募民戶別劃復戶田幾百結如陵復驛復之規至于今居民永賴一城之利害止於一城而聖祖處分尙且斷然行之況本府卽吾股肱郡爲畿輔大關防較諸禿城之制置輕重大小顧何如無於例之例可創而爲例已例又況若是其斑斑乎水原新治民戶限十年給五百結以示信王言之意足食雖居信下重玆民天亦豈恝然新治之民挈搬在去歲秋冬間何暇耕秋麥迨此歲翻又矻矻於結茅築堵春種之未播勢亦所使此所謂無麪之不托也除値庚歲之重回上瑞之祝寤寐如結倘賴天庥使八路同然告豐獨此新治民庶春而囏食夏而廢農擧懷不咸之歡則予尙可當飯甘食食亦下咽乎畿內湖西隣近有裕邑留庫年穀支計新治民戶戶俵數包用還分例秋勿更徵以副裕民食之望予視本府如視股肱揭題試士此猶指外面關防而言自奉先寢是鄕是民何異於家人父子民之樂生予亦樂民之安業予亦安民雖至愚亦自至神故曰至誠感神令地方官將此敷示十行申諭民衆俾知此擧之爲先寢推以及民仍令政院下諭于本道伯本府使
정조 14년 · 강
以鄭萬始差下嶺南按覈御史
정조 14년 · 강
召見御史鄭萬始忠淸監司鄭存中于誠正閣
정조 14년 · 목
存中辭陛故也○予謂萬始曰嶺伯今旣被論必避在私次似不相通而今此按査俱非難事本道之曠務爲悶道伯査事先卽馳啓張齊斗事毀譽相反亦須詳査元宅鎭事果如臺言誠極駭痛幷詳細按問今行雖與暗行有異所經沿路如有民瘼亦爲採探以來也萬始曰臣今方奉命出外區區所懷不得不仰達矣日前玉堂聯箚時臣以母病出往江外此則臣固有罪而陳箚簡通不待回報徑先拜箚論以館規已不成說在臣私義實爲難安至於金鍾秀罪犯前後三司已有論斷而臣若同參於陳箚則亦有可言之事向於諸大臣稠座肆發沽譽揚過等語譽則歸已過則歸上寧有如許臣分乎殿下如或有過則不但大臣言之臣亦忝在啓沃之列其所匡捄之道無所不可而殿下於伊日事初無一毫過擧則乃於公座發此凶言乎且伏聞日前兩司聯箚不惟不賜批乃反有還給之命臣不勝憂慨矣予曰職在館銜獨漏聯箚事涉如何館僚亦當有引義之擧矣予謂存中曰目今民生困悴貪饕成風此猶餘事湖西一道幾至等棄一自德相量㷜輩出後人心浮動疑懼益甚至有今番崔哥事出矣卿於到營後先以鎭安人心爲務使一道人士咸知朝家本意可也存中曰臣敢不惕念報答乎予曰卿到營後取見向日回諭所謂崔哥必爲嚴刑懲勵以施遠配之典
정조 14년 · 강
遞承旨徐郁修李祖承以洪聖淵李書九代之以祖承爲吏曹參議幷前望也
정조 14년 · 강
有政吏曹參議李祖承兵曹判書李▣進
정조 14년 · 목
以李敬一爲大司諫尹光濩爲全州判官鄭若淳爲延安府使崔溪爲部將落任最久人也
정조 14년 · 강
以宋俊載爲陽德縣監口傳也
정조 14년 · 강
飭諭舟橋司堂上施裨校監官吏役沙格等賞有差
정조 14년 · 목
舟橋司啓言依下敎監色沙格成册書入而船隻回還日子問于三道都沙工則船中什物整頓後自今月十五日次第發行云矣敎曰外邑校吏之屢月守直者輪番換立者各於成册書下依此區別施賞而校吏則分付各該地方從便別般收用以示尊所重之意事嚴飭道帥臣處下去時無論校吏沙格別爲給糧而外此京江民人船上什物必多閪失破傷之弊卿等各別看察使莫重之役莫重之事雖一民得沾終始之恩典事卿等惕念知悉又啓言依下敎臣文源與惠堂徐有隣訓將徐有大出往船艙招集各津別將舟橋船艙監官及各船監色沙格等以判下辭意一一曉諭後各津別將車道吉等四人舟橋監官林得夏等三人船艙監官池萬龜等十人各筒箇一部弓箭一部自軍器寺頒給訓鍊都監別武士全泰郁等五人御營廳別武士金遂榮各船監官劉海鳳等六人帖加金玉圈子自訓鍊都監頒給黃海水營領船裨將金重玉已蒙加資之典邊將奉承傳舟橋都沙工申在蕃纛島管領朴萬秋御營廳牢子姜得禧都掌軍士朴七金兩邊項都沙工宋後繼等二人各木二疋布二疋工曹書吏金光宅等二人使令一名營繕書員鄭萬雄等三人各船沙工八十五名各木一疋布一疋格軍七十八名各木一疋自惠廳頒給各船校吏令各該地方別船收用事自備局行會道帥臣處借用木林及船上什物盡數推給而其中帆竹折傷者自戶曹從便代給各營邑校吏沙格等一百七十五人各回糧米二斗自惠廳頒給
정조 14년 · 강
備局以詢瘼諸條回啓
정조 14년 · 목
備局啓言今番詢瘼時貢市人所懷貢市堂上就議大臣後草記事命下矣依下敎就議而三南方物紙弊貢市人所懷方物白綿紙始以楮貴僧殘未收如山終而營邑紙役滋甚害歸貢人故營邑紙役除減之意昨年筵稟行會延豊之覺淵寺尙不除減誅求尤甚一依他寺除減而大臣以爲延豐寺刹尙不除役有此呼籲萬萬駭然一依前關卽爲除減後枚報之意嚴飭道臣行會之後如有如前之弊當該守令直爲狀聞嚴勘事一體分付爲宜染契貢人等以爲勅使禮單四色紬例以咸鏡道品劣紬進排或以代銀或以本紬一從彼人之所求經勅之後銀紬用餘還下貢人則便作死貨失本罔測而甲辰年自戶曹申飭四色紬以中紬進排而以咸紬價會減中紬之於咸紬市直乃爲三倍貢價磨鍊隨而懸絕屢訴戶曹尙未變通依前以咸紬進排若或不然則從實以中紬價上下爲辭大臣以爲以中紬進排以咸紬價會減其所稱冤勢所必至從今以後若以咸紬進排則以咸紬價會減以中紬進排則以中紬價會減永爲定式分付該曹爲宜都案廳軍契貢人以爲渠等元貢卽各處祭享擧行軍而新設都監諸般科場之擧行軍卽所謂別役也別役受價之際各處情費日加月增所受未免什之四五營繕紫門等軍契皆以別役情費之不堪各軍別役價酌定分等都下之後情費自爾頓減到今蘇成渠等別役價依營繕紫門軍契一體作等爲辭而大臣以爲契人之援引紫門營繕兩契有此定等之請容或無怪而第役少之年能爲撙節以補役䌓之歲則公私兩便而愚民慮短必無此理無寧隨事役之多少酌量上下之爲愈所懷置之受價之際中間侵漁之弊分付兵曹嚴加禁斷爲宜司圃署外圃貢人等以爲渠等替當園所軍八十餘結之役惟以本署每年役價五百兩及折受田畓三十餘結進排乙未以後入葬陳廢及潦水覆沙所餘不過十九結陳廢覆沙例有給代而終未蒙決給之澤矣開城府所在本署折受田畓殆過百餘結皆歸吏鄕之私橐本署所捧未過百餘金今若以此永屬渠等使之無遺收稅以補不足之數不然則無邊錢四五千兩自均廳依前判下決給爲辭大臣以爲外圃貢人之以此事呼籲非止一再公貨貸下後以貢價限年除減則在公無損於渠有益然以今經費數千兩貸下似難輕議置之此外矯捄之方使該署提調詳察事情從長善處之意分付爲宜云布廛市民等以爲北關荐歉布將絕種伏聞西北監兵營布儲用餘見今委積風䨪雨濕鼠嚙蠹破幾近等棄依白木廛例同被雨露之澤爲辭大臣以爲布木年來漸貴幾至人不得衣故昨年西關木許賣白木廛布廛市民援例呼訴故西北所儲麻布數爻先爲關問而蓋布木之爲民間緊需一也布若裕餘一依白木廛例許賣不害爲一視之政而西北庫儲之多少有難遙度自本司關問兩道後稟處爲宜云床廛市民等以爲渠廛物種極其䌓細受價者尙患落本而不受價者尤多將不能支保一自針子通共發賣之後聊賴無地且以市案言之有有市案而不賣物種者有無市案而進排物種者如紙屬魚屬笠帽梳貼等物俱載床廛市案而不得和賣針子渠等四百年恒賣者帽子廛雖有市案初無一針之賣買依舊奠業爲辭而大臣以爲年前特軫帽子廛之貧殘針子一種許令通賣床廛市民之呼籲萬萬猥越所懷勿施狀頭令攸司科治爲宜云雜鐵廛市民以爲渠廛物種只是中方鐵新舊鐵物而中方鐵則市案所載故治匠輩買取渠廛成器賣買大小都監各營門所用中方鐵則渠廛專當進排而年前冶匠之冒瀆天聽也以中方鐵之印後加書竟至落科蓋渠廛則設有門內外之號而內廛則中方鐵載錄於市案外廛則無此名色故追書則的實以外廛追錄之故元載錄內廛之見落極爲冤抑年前以此冒瀆天聽秋曹草記令貢市堂上該署提調論理稟處蒙允而尙未蒙處決內外廛中方鐵添書委折詳査後中方鐵使渠廛主管冶匠等列肆專利之事特爲禁斷爲辭大臣以爲中方鐵一種頃因秋曹覆啓特屬冶匠則廛民呼籲極爲屑越置之若冶匠爐前列肆之弊則各別禁斷之意分付京兆爲宜銀麯廛市民以爲鄕曲之人持麯入城惟意亂賣特許禁斷爲辭而大臣以爲麯子造賣無非貧寒之民爲市民禁斷則貧民失聊賴之資爲貧民不禁則廛民有失業之患故十圓以上不得私賣曾有定式申明舊式十圓以上私自行賣一依亂廛律施行事申飭京兆爲宜月外廛市民等以爲渠廛一自禁髢之後將至流散之境乞與南門米契協力成廛云南門米契市民以爲上米廛謂在其字內侵漁討索罔有紀極癸巳詢瘼時本署仍爲許廛一依麻浦米廛例只納朔米永除上米廛侵漁之端乙未以南門米廛改號專屬本署丁未草其市名本署所捧回作渠輩之私稅矣復其廛名一依麻浦廛專屬平市署爲辭而大臣以爲禁髢之後月外廛之失利勢固然也合廛之請容或無怪而第南門米契乃是上米廛之附庸若許合傡於月外廛則上米廛之應稅自如收稅見縮必繼起而稱冤不可使合倂南門米契若許設廛則處在倉底都買貢米上下米廛俱失其利設廛一款尤非可論一傡置之門外匙廛市民等以爲渠廛設立之後器皿中舊完器任自賣買乙丑年鉢里廛市民等謂以亂廛訟于京兆以通共發賣之意成給文案無弊買賣辛未年鉢里廛以舊完器三字潛錄市案舊完器發賣稱以亂廛一依乙丑年例通共發賣爲辭而大臣以爲舊完器匙廛欲爲通賣則舊匙箸鉢廛亦欲通賣如此則息訟無期器皿之屬毋論新舊一倂屬之鉢廛匙箸之屬亦勿論新舊一倂屬之匙廛毋相紛爭之意分付京兆與平市署各別嚴飭爲宜云貰器廛市民等以爲渠廛以木盤砂器給貰矣熟手輩私作都庫砂器木盤爛漫給貰故甲戌年上言呼籲熟手之亂廛移給本廛熟手輩誣訴太常猶復如前力不能當戊寅呈訴平市署本廛及兩處熟手合爲一都庫凡干貰利使之三分而丁亥以後熟手輩使渠廛不得接跡故戊子詢瘼時又爲呼籲自廟堂嚴飭而少無顧忌愈往愈甚貰器物種一依市案屬之本廛爲辭而大臣以爲熟手輩攘奪市民之業以爲專利之計者萬萬駭然所當痛禁而戊寅年兩司熟手一廛市民使之三分其利之規必有所以然自今爲始申明舊式毋或專利平均分執之意嚴飭該府該署爲宜烟草廛市民等以爲近來畿邑要衝之處多錢之類邀執上京南草以葉草亂賣亂廛之輩兼以剉折假作卜物潛商入京周行亂賣別般禁斷爲辭而大臣以爲搜括之際必有弊端置之爲宜云典僕等以爲二十八房溫堗之際初無磨鍊受價之規故每月一百四十兩收稅泮民自備進排康翎縣巡威舊牧場許令闢荒收稅以爲柴政需用之資爲辭而大臣以爲今番典僕厚被恩澤而又此猥越極爲無嚴所懷勿施爲宜云矣敎以竝依大臣議施行又啓言因兩南邸人等所懷有乙巳申令後犯科守令査出之命矣湖南邸人以爲新延債未捧處樂安前郡守李膺福二百兩求禮前縣監李鎭國一百兩長水前縣監林仁浩八十兩下屬債錢未收者金溝高山各六百兩而嶺南邸人以爲新延債未捧處彥陽前縣監方處坤三百五十兩下屬債錢未收者安東二千兩義城一千兩云四邑守令閱歲未償萬萬駭然身故人外竝令該府拿問嚴處本錢斯速備給此後守令親屬侵徵之弊自官私用不卽報償之類令邸人來告草記論勘下屬債物或不無利條加錄之類分付各該道臣詳考與受文券徵給後枚報本司四邑守令任其下屬之延拖不報者亦指名現告所懷中疏儒求請本有定式又勤特敎發關諸道別立科條各司上納愆期時替當囚杖事誠爲渠輩難支之端而或有從中取用故爲遷就之弊則不可全然禁止自各其司詳考陳省日子區別其有罪無罪罪在邸吏則罪邸吏罪在該邑則論勘守令之意嚴飭捧甘各處使喚之責立禁斷事歲首詢瘼時一體訴籲事依願施行此外諸條之可革者或發關諸道或捧甘各司添入節目遵行敎曰所謂現告者非已死至殘之人則中庶式弁廟堂之行査若此可勝寒心如許草記豈可入徹以休紙還給草記該堂越俸五等此後少加惕念祛私之意大臣知悉嚴飭有司諸堂至於定式條件依此爲之事分付諸堂處
정조 14년 · 강
命園幸隨駕軍兵軍服債依乾犒饋例定式
정조 14년 · 목
兵曹啓言今番顯隆園幸行時將校軍兵員役等軍服債上下與否問于各營門則訓鍊都監禁衛營御營廳守禦廳今番園幸時一依常年陵幸時例上下云龍虎營雖非幸行時每於春等例爲上下故今正月已爲分給至於隨駕禁軍正領駕後禁軍牌頭事知諸般員役等軍服債與春等例下有異故不爲上下總戎廳每年春幸時上下而今番園幸時隨駕校卒不過若干人故亦不上下云矣敎曰隨駕軍兵軍服債亦依乾犒饋日前定式若値園幸在前之時先爲擧行事分付各營仍爲定式
정조 14년 · 목
刑曹啓言黃海道徒流案中刑放移配罪人等依書下信川朴必中康翎張緯亮等放鳳山金尙澤南聚星張鎭福金振東安岳徐汗昌金日成禹河濟吳辰建康翎金守采金渭杰李守淡谷山張取錫金孝奉白川奴好乭白士彥瑞興具南竹金殷栗李大殷蔡德裕張大寬延安崔哲淡金川金仁赫甕津崔朰奉等竝嚴刑一次放送康翎田石成遂安奴乭夢松禾尹宅履高之方等竝嚴刑二次放送平山文順泰白川郡新溪金貴孫延安府金川李成希信川郡竝移配道內稍實邑豐川五禮嚴刑一次移配畿沿南陽府谷山鄭仁世麻田郡姜道辰嚴刑一次朔寧郡安岳金虎錫振威縣新溪金福喆陽城縣金川韓弘沃抱川縣載寧李大植龍仁縣長連柳鍵安山郡信川安正基陰竹縣許璉永平縣遂安洪義國加平郡竝移配畿內罪人所無邑松禾朴士喆稷山縣長連奴後同淸風府鳳山金召史報恩縣竝嚴刑一次移配湖西罪人所無邑鳳山李光新天安郡安岳金順興堤川縣谷山文有汗石城縣竝移配湖西兔山金興白嚴刑一次移配全羅道稍實邑茂朱府載寧南有應嚴刑罪人所無邑金堤郡張義晉益山郡金川阿只連伊延日縣竝移配載寧金巨福扶餘縣新溪尹初成燕歧縣長淵崔世奉咸昌縣竝移配他道罪人所無邑康翎阿只嚴刑一次他邑豐川爲婢長連陳忠伊咸鏡道端川府移配信川崔命泰頃因其子達性之擊錚已爲蒙放嚴刑三次則令原籍官道成捉來擧行遂安李仲伊嚴刑三次移送原籍官充定軍役殷票高雲昌嚴刑三次移送原籍官待赦放送安岳趙奉連嚴刑移送原籍官充軍待赦放送新溪李亨健依其奴連奉擊錚原精判付移送原籍官保授遇赦卽放後狀聞事竝發關分付于黃海道臣使名嚴刑後卽爲押送于各該配所及原籍官敎曰崔命泰已蒙放刑推勿論移配秩中自海西移配嶺湖遠道又加刑訊殊非遠而近重就輕之意更定配所草記中道如無稍實邑亦爲具由論理草記又啓言咸鏡道徒流案中放與移配罪人等依書下甲山黃處儉嚴刑三次準日次限滿放送端川李貴千嚴刑二次放送富寧宋應昌嚴刑一次移配道內稍實邑茂山府移定配所亦卽押送事發關分付于該道臣敎曰宋應昌旣命加刑移配道內稍實稍近邑如無之則移配關東而係是前行朝官刑推則令道伯擧行又啓言平安道徒流案中刑放移配罪人依書下价川僧斗守嚴刑一次放送永柔孔萬彬郭山金師健龍岡柳德竝嚴刑二次放送嘉山崔潤泰嚴刑三次放送江西張星得楚山李亨秀竝嚴刑三次準日次加刑放送熙川文仁樞嚴刑一次宣川府移配孟山奴得才光陽縣嚴刑移配押送事分付該道道臣又啓言上言人中安岳李成春爲其父世輝請放事陽城柳召史爲其夫李長榮定配請放事中和金召史爲其夫鄭致景定配請放事回啓判付李世輝李長榮移配畿邑鄭致景移配海西稍實邑事判下矣李世輝安城縣李長榮抱川縣鄭致景白川郡竝移定配所押送之意請分付各該道臣允之
정조 14년 · 목
禁府以時囚罪人李謙彬李熽杖一百收贖告身盡行追奪放送啓允之敎以如有功議各減一等
정조 14년 · 강
領敦寧洪樂性箚陳病狀乞遞藥院之任賜批
정조 14년 · 목
批以不必求遞卿須安心勿辭愼攝仍命遣史官傳諭
정조 14년 · 목
以水原府使吏校分等開錄狀啓敎曰御前待令將校徐正祜徐大喆黃致郁金光郁各內下筒箇一部效勞校吏新邑站一等監官執事十人各弓矢一部下吏三十六人各木一疋布一疋二等監官四人各弓箭一部下吏五人各木布一疋三等監官將校十七人各弓一張下吏二十五人各木一疋園所站一等監官四人各弓矢一部下吏五人各木二疋布一疋二等監官三人各弓箭一部下吏三人各木布一疋三等監官八人各弓一張下吏七人各木一疋賜給事回諭
정조 14년 · 강
副應敎柳文養校理徐配修金載翼修撰韓光植崔顯重等上箚賜批
정조 14년 · 목
箚略曰臣等於金鐘秀收敍之命竊不勝愕眙繼以憂歎之至噫彼辜恩負國之罪犯分凌上之習此固三司之所已論若其城門之干犯在其人猶屬細故而誠亦所未有之一大變怪也臺閣久曠而當發之論未免廢却章箚迭起而還不之擧殆成前例國體之虧損已無可言而案姑未了恩反荐下今又畀以樞銜官秩如舊如是而王綱何以振權臣何所懲乎若以情理而曲諒大官而容貸則大官之有情理者其將一任其自恣而法無所施耶殿下之於此人眷毗何如拯拔何如而以若恩造有此干科是其罪尤不容少貸也伏乞亟寢前後成命至若東銓之無難送西西銓之如例付銜惟知承順之爲恭了無一言之爭執論其所失不可無警昨日參政兩銓臣竝施譴罷之典宜矣批以大臣體貌自異處分爲日稍久又旣見於路左收敍之擧烏可已乎爾等之言過矣過矣至於送西之亞銓付銜之兵判譴罷尤過矣○敎曰日前堂箚當日下批而尙不頒布云政院事萬萬駭然其委折査實以啓
정조 14년 · 강
承旨洪聖淵請弛北邊鳥銃之禁令廟堂稟處
정조 14년 · 목
聖淵啓言鳥銃卽戎器之最緊者而北邊各邑禁不用設禁雖有所由竝與武士試放而廢却軍庫積置之器名以軍兵不知爲何物臣待罪北邑時熟知此弊矣敎以出擧條令廟堂稟處
정조 14년 · 강
遞吏曹參判閔鍾顯兵價判書李▣
정조 14년 · 목
政院以吏曹判書洪良浩參判閔鍾顯參議李祖承再違召牌啓敎以亞銓兵判初欲勉出更思莫若許令蹔伸竝許遞長三堂之無端違牌事體所在極爲未安從重推考更卽申飭開政
정조 14년 · 강
有政吏曹判書洪良浩參議李祖承進
정조 14년 · 목
以朴天行爲大司諫鄭益祚爲司諫柳雲羽爲獻納尹在陽尹悌東爲正言
정조 14년 · 강
遣史官傳諭于判府事金鍾秀
정조 14년 · 목
敎曰遂事不須追提卿也故有向來處分否則設有不介之事寧無含忍慰藉之擧乎卿之致此意謂不欺心不設機於予而名位猝驟患生所忽付之莫之然而然可乎今於敦勉之辭不得不略敍慨惜之餘意卿若以此深引爲自阻之端則是重負予也其間多少人言斷當受以爲謝無使轉致葛藤此亦身不自由之一道卿之情理亦難久處城外從近肅命事遣史官傳諭于金判府事○記注官金鳳顯書啓臣敬奉聖諭傳諭于金鍾秀處則以爲臣罪當萬死而恩荷再造惟日與老母聚首攅手有淚成血卽於意慮之外史官臨宣聖諭開示誨責不翅若慈父之詔迷子怳若重登文陛躬奉玉音此生此事若夢非眞臣旣犯死罪而蒙曲赦之恩則深引自阻顧何敢萌此心亦何忍萌此心哉惟是前後三司之聲罪臣者罔非覆載難容之案而日來方生之論一向至嚴一疏訟罪亦不敢生意母疾又添纔已入城將護而至於一肅恩命奉承無路云矣敎以卿不思矣聲罪之迭發得其可間之間也此政自侮人侮之不必尤人且人之持卿者權位娟卿者寵私以若地處有若遭罹比之於敢怒而不敢言在卿不害爲好消息然而深引殆若較挈者豈非不思之甚乎至於疏箚之過情句語卽自來套習以此以彼爲卿計莫如早卽進身筵席申暴情由之爲得更須諒之事傳諭○金鳳顯書啓臣敬奉聖諭傳諭於金鍾秀處則以爲十行聖諭諄懇惻怛古人所謂推心置腹視臣今日所被猶屬例語至若好消息之敎不特事情之眞忉直令在下之人懣然心服而已聖上所以寵愛賤臣必欲於死中求生之盛德至意溢於言外臣於此聲淚俱發雖使後世之士聞之必有爲臣感激流涕者矣前後負犯罔非臣自作之孼則安敢有尤人較挈之意而三司之章日積公車臣於此時敢生束帶入闕之計則人必以怙寵蔑法全無臣分案臣矣到此地頭臣雖喙長三尺何說可解乎此臣所以跼蹐徊徨不敢生進身之計者也到今聖敎如此臣何敢恤一已利害不思所以仰體如天之德意也哉謹當稍觀母病冒萬死一肅恩命然後退俟鈇鉞之誅云矣
정조 14년 · 강
命茂山府使李晦植待麥秋拿來
정조 14년 · 목
咸鏡監司李秉模以茂山定配罪人李興得逃失該府使李晦植罪狀請令攸司稟處敎以雖曰稍實此時本道迎送之弊不可不念待麥秋拿來仍爲差代事分付
정조 14년 · 강
命兵曹判書李▣吏曹參判閔鍾顯仍任
정조 14년 · 목
兵曹以武科初試試官當爲磨鍊而判書未差啓敎以許令蹔伸昨已示意前判書李▣仍任牌招試官望筒擬入吏曹前參判閔鍾顯不可一仍一否亦爲仍任前職
정조 14년 · 강
改下坡州儒生鄭在簡等疏批
정조 14년 · 목
敎曰坡州儒生疏批與疏語有徑庭處今聞果然改書下令政院招致疏頭更爲傳給因以重建非新創合享何遽分設而位次又豈可輕先擅換乎一則違已頒之受敎一則非已定之正論院宇之擅改兩院儒事俱犯汰哉之科當該首倡儒生竝停擧忠肅公白仁傑依前合享位次從舊爾等退修學業爲批
정조 14년 · 강
命河陽琴湖書院宣額時遣官致祭
정조 14년 · 강
命關西穀少邑直爲加分
정조 14년 · 목
敎曰諸道加分狀啓旣皆來到回下而關西則尙無皀白豈邑邑還民數少分穀綽餘而然乎令廟堂關問該道不得不加分處直爲加分俾無方春艱食之患事申飭
정조 14년 · 강
飭慶尙兵使辭朝
정조 14년 · 목
敎曰未下直閫帥皆令從近辭朝則雖値齋日稽滯甚矣慶尙兵使使之明日辭朝全羅水使令該曹催促上來申飭辭朝
정조 14년 · 강
命靑松前府使姜游敍用召見于誠正閣
정조 14년 · 목
予曰爲問靑松還弊有此召接矣游對曰還弊今幾矯革矣本府處在山峽民少穀多先朝戊辰特命發賣見今餘數只爲一萬六千餘石而猶患其多臣之在任時耗條則或以錢代捧矣予問幅員幾何對以東西百餘里南北八九十里矣予曰倉舍幾何對以有五倉而糶糴爲弊之端則富民不願受囑其倉色初不受去來秋只納耗條倉色竝與本穀而偸食吏奴逋欠良以此也今此八千石分給富者猶以爲多貧者猶以爲少若又減此數則歉歲無以捄濟矣予問民瘼有何可言者耶對以樹木繁茂田畓多入樹陰中間多陳廢而猶不得免其稅民情以此爲冤矣
정조 14년 · 강
有政吏曹參判閔鍾顯參議李祖承進
정조 14년 · 목
敎曰憲臺在外人員許遞與未差之代今日政以在京無故人差出待下批監試官一體出牌○以尹㬦爲大司諫洪樂淵爲執義申禹相爲司諫柳匡天爲獻納朴奎淳爲正言李晴爲副校理趙鎭井爲吏曹正郞李東宇爲金泉察訪宋欽書爲南平縣監
정조 14년 · 목
備邊司啓言尙州居民金石宗等上言砲保樂工保加徵之弊革罷云矣各項砲保竝襍費多者爲二兩四五錢少者爲二兩一二錢今此尙州砲保樂工保之二兩五錢外一兩五錢加捧禁御工曹保之二兩三錢外三錢五分加捧而自戊申己酉爲始云者誠莫曉其故或者兩年適當綿歉之時以木備納有所加入而然歟自訓局砲保至工曹價布多寡等級本自不一砲保之純錢亦非容易事則今此竝砲保俱以二兩三錢純錢折定云者言極未瑩無端增價大關民隱請令本道詳査報來後稟處允之敎以餉保之弊昨年因大臣省掃後還朝陳白別關諸道期除許多濫捧之奸弊此猶然矣況布保之添價增費誠如所訴萬萬駭然設或渠言未必一一信然操縱侵徵之際其所爲弊年年益甚令廟堂各別嚴飭毋論米與布殘民之痼瘼在此廟堂之申飭亦豈只循常例乎此意卿等竝須知悉又啓言靑松處在山峽糶糴年滋歲積山郡之弊大抵同然而年前自朝家許以發賣移貿耗條作錢則庶幾民有蘇革之惠而靑松爲弊尙未盡袪云者誠極可訝問于新經邑倅人則見在都數爲一萬六千石而民戶則三千餘戶除折米留庫外應分爲八千包分俵三千餘戶不至夥多而惟其盡分名色尙多於半分名色故爲此呼籲云矣前倅之言雖不沕然相合爲弊則可知關問道臣條列狀聞後稟處至於分糶捧糴時民弊惟在守土之臣檢察之如何請一體嚴飭允之敎以曾聞是府穀多爲弊有不敢開視之倉云戊申年裒益之政未知其果有食效有令本司御處之命矣見此草記仍問前倅三千戶九千石不至夥多況備荒之需尤不可不念就此加賣似或不緊至於捧弊必有所以有所爲說者竝令道伯詳探細察枚擧無弊之端兼具起弊之由區別狀聞事分付又啓言郭山幼學金尙鳴等上言以爲丁亥火變移邑僻處徒以邑底民爲興販沮戲之故也館舍各庫宛然尙存請爲還設以除民弊云矣此非但渠輩之所訴西來之言亦多云然而邑居還移亦自不輕有難遽然許施請令道臣論理狀聞允之又啓言承旨申耆谷山移粟事擧條有稟處之命矣山邑穀簿旣少裒益之政不可不念而隣邑無甚優劣關西被歉殆甚於谷山不可輕議請令道臣就本道還穀有裕處毋論水陸遠近從便擧行俾免絕巡之患允之
정조 14년 · 목
敎曰今因布保之弊纔有措辭判下於本司草記以今紀綱外邑之擧行安保其一一盡心乎見今捧米捧布以保爲名之類催徵當其時也爲道伯者果能遵守昨年十行別諭守令之泛忽吏奸之容爲留心戢察乎小則自斷大則登聞須有申飭之效然後方可謂道有方伯萬一歇後致有摘發如許道伯焉逭重罪仍以此意分付保納諸道嶺南則道伯方在俟勘中令下去御史將此傳敎知委各邑道伯亦不以已遞自居卽此一事蚤夜念念使生民得霑息肩之效事亦爲分付
정조 14년 · 강
命修治永豊君內外墓主祀人調用
정조 14년 · 목
敎曰於永豊事竊爲之傷惻歎賞昔在肅廟追復莊陵命有司效節諸王子如錦城大君和義君漢南君皆用六臣及寧陽尉鄭悰褒贈之典以禮改葬賜美諡永豊在其中諸家皆受之惟永豊家外孫主其祀易名與賁隧之擧獨漏焉先朝甲寅豊原建白申命有司給禮葬延諡之需猶未果行近聞永豊墓在高陽大慈洞夫人朴之墓在忠州忠正公朴彭年先塋側皆在稿葬中無碣無誌諡亦在太常未宣此豈非闕典乎欠事乎況間以故主簿李正華主祀正華死其子在天武科出身今則主家可謂有其人兩朝紀錄之成命又可以遵而施之日前才命錦伯尋墓條治仍命賜察追始知內外墳山之各在畿湖令政院下諭于畿湖伯遣邑倅蕫工修除掃治立石以記之其主祀人李在天亦使政曹先擬六品窠待守令窠差遣俾卽延諡又聞之籍于官之物皆贖還主家此家尙未遑事在三百年前度支版簿未必至今見在而如欲償給亦豈無其方度支知悉宣諡日遣官致祭于永豊墓此雖一事卽追兩朝奬忠旌節之意也
정조 14년 · 목
刑曹啓言咸鏡道罪人宋應昌移配原春道麟蹄縣慶尙全羅兩道罪人移定湖西而金興白全義縣南有應洪州牧張義晉林川郡阿只連伊黃澗縣崔世奉堤川縣更定配所
정조 14년 · 강
咸鏡監司李秉模北評事金方行以分賑形止馳啓
정조 14년 · 목
該監司狀啓以爲明川以南各邑鎭去月終巡之報今纔齊到而比中巡加付爲一千五百七十九口○利城縣飢口五百三十一折米十三石五升○粥田米一石九升零藿五十三注之零醬二斗六升零端川府飢口二千六百七十八折米六十四石四斗二升甲山府飢口一千四百四十一折米三十六石一斗九升三水府飢口三百七十九折米九石十一斗九升吉州牧飢口一千四百一折米三十四石一斗五升明川府飢口七百十四折米十六石九斗八升○巡間救急折米八斗六升零城津鎭飢口二百十九折米五石七斗一升○粥田米一斗五升零太五升零鹽一升零○巡間救急折米十一斗八升零已上飢口七千三百六十三折米一百八十石十二斗四升零粥田米一石二斗四升零太五升零鹽一升零藿五十三注之零醬二斗六升零又狀啓穩源興三邑之報今纔齊到飢口比中巡加付爲五十一口卽見北評事狀啓謄報則慶源府巡間救急折米爲二石六斗四升與臣營狀啓不同者中巡終巡同爲合錄故有此相左○穩城府飢口二百十五折米五石八斗慶源府飢口二百四折米四石七斗九升○巡間救急折米一石三斗二升慶興府飢口九百九十六折米二十五石十二斗七升已上飢口一千四百十五折米三十七石一斗八升○北評事狀啓以爲穩源興三邑連送親禆周察則雖或有些少優劣要之皆無危急之形明吉所聞大體略同今年塞候之早暄土人皆云初見雪㾗已消土脈漸瀜山民猶拾橡實野民始採黃精差過數旬則海津之魚藿山野之菜根聊賴自爾多岐而近接列邑所報輪症漸熾計其物故之數吉州一百五十八名明川一百二十八名鏡城一百三十八名富寧二十名方痛之數又復夥然鍾興西邑間亦有之其死雖由於疾病其祟實在於飢饉言念民事誠極愍惻飢口穀數見道臣狀啓
정조 14년 · 강
召見慶尙兵使李格于重煕堂
정조 14년 · 강
飭諭畿伯及水原府使
정조 14년 · 목
敎曰展拜日巡山時見之龍珠所重何如第三龍珠鵲巢之樹亦爲案對而珠下至近之地有田形所見甚不似欲爲提敎而未果昨聞摘奸回告之言始知近日駕牛耕墾又遣尺量則尺數不過針尺十餘尺云雖曰園軍耕食條如欲定給何處不可乃於珠下逼近之地有此劃定乎地方官事難免疏忽而外此氷庫近處及向案內耕田處亦多礙眼而伊時齋殿宿所時聞之以種木次陳棄處亦必潛耕於來頭云此等處道伯宜卽隨聞換給或禁止而每煩飭敎道伯事亦甚矇然以此傳敎令畿營卽爲分付於園官及地方官仔細定界禁飭毋或如前泛忽而雖於定界之後如可濶狹者陳處之更起起處之還陳一以所見之恰好爲期勿以煩稟之續續趑趄商量事仍令道伯地方官知悉雖寸尺步數之陳起濶狹必皆言于園官令園官錄奏五日奉審便然後擧行事一體定式之意下諭于畿伯○敎曰自願植木之類皆命勿許而令前數人不可空使其中株數最少人先卽量給價本後狀聞過二三萬至七萬數以外人切勿許令更納而只觀今秋着根完固之多寡園官與地方官躬審後仍令地方官從所見狀聞以爲論賞之地事下諭于畿伯
정조 14년 · 강
命水原擊錚上言人等參酌懲治
정조 14년 · 목
水原府使趙心泰狀啓以爲今番幸行時擊錚上言人平澤金召史則其未成泰柱以請配啓禧於故判書李縡書院事疏頭之罪定配於江界地妙年相離產育期晚八十媤母晝夜呼子乞蒙放釋之恩而渠夫爲極逆挺身首倡關係不輕稱以爲夫訟冤肆然擊錚萬萬無嚴驪州願堂寺僧登暹則渠之所居利卽寧陵造泡寺依他陵寢例位田劃給事也靑松民人金煥終不待令取考上言則以本邑進上蔘稅與火田收稅裁減爲辭而今此兩民所請非特事係揋屑當者之過限不待亦涉無嚴請依例勿施敎以成泰柱妻關係何如則所訴極爲無嚴卽其泰柱配所地方同定保授人安接今聞有八十老姑定配則以徒二年磨鍊驪州僧事以所重位田劃卽釐弊之意已有下敎卽爲放送靑松民事昨以還穀捧弊有別諭於該道者蔘稅火稅之弊果如渠言乎以此判付直關該府從長矯捄後報于該道巡營使之狀聞而猥越之罪卿其參酌懲治放送
정조 14년 · 강
錦城尉朴明源上疏賜批
정조 14년 · 목
疏略曰臣之忝叨禁臠五十有二年前後寵春愈往愈降斷斷苦忱惟以筯力奔走四字以爲不報之報而病隨年深事與心違未冷餘喘僵臥枕席至於長興庫濟用監兩提擧句管亦自不輕進御物種簿書檢察不可一味冒昧也決矣且有區區悲苦之情冒死仰瀆焉㧓死首丘越鳥思南物情之所必然臣之父母妻兒俱葬坡州卽臣首丘思南之地也將死一念惟在丘墓依歸以畢餘生伏乞鐫免臣兩提擧特許長暇使之從便往來優游田畝歌詠聖澤不勝大願批以卿之衰老之轉甚實所悶念然兼帶提擧衙門無非漫任豈或如是過辭至於坡山請暇事近百理程道往來撼頓能無添損之慮乎卿須抑情仍住京輦以副予慇懃之意而迨此和煦溫暖時一番量力省掃此則無不可卿須諒爲行期不必請由於朝廷藥物仍命御醫齎傳卿其祗受仍遣史官傳諭
정조 14년 · 강
吏曹判書洪良浩上疏賜批
정조 14년 · 목
疏略曰臣之遭遇成就得有今日莫非造化之陶匂而見職以後恩私尤出尋常非不欲罄竭心力仰答知春而其奈年衰而氣耗才短而望輕瘡疣疊出咎悔益積以寒素之品據淸要之地以臲甈之蹤處睢盱之場畢竟謗積不虞災成無妄則以殿下至慈之仁雖欲拯救而不可得矣見今拘馬之疾觸寒添動貼身床第欲起還仆屢違嚴召悶阨罔措乞命鐫臣銓任俾延殘喘批以所辭過矣卿其勿辭調理行公
정조 14년 · 강
應敎鄭萬始上疏賜批
정조 14년 · 목
疏略曰臣俄於前席奉嶺南按査之命往役義重它不暇顧雖不得不冒膺辭陛而第臣私義有不可苟縻館銜晏然仍帶者昨日館僚以金鍾秀還寢收敍之命聯陳短箚臣旣忝在長僚則理宜簡通以待去就而其所簡問乃在於箚本旣呈之後名以僚員獨漏於齊籲聯陳之末臣家在江外暫出省母揆以法意難免擅行臣旣有失尙何咎人而僚員之不待往復徑呈箚本緣臣無似不足有無應行館規壞損無餘此固臣難冒之端而若其箚辭之草率應文備例塞責尤極慨然向來鍾秀之捽曳城將猶屬細故大僚稠坐之中肆發沽譽揚過之說過則歸上譽則歸已揆以古人恩欲已出怨將任誰之義豈不大乖哉卽此一言其凌侮君父殆無臣分亦可以見僚箚所陳特其餘事臣旣職在論思初未能與聞末議於聯箚之時終不得畢陳所懷於登筵之際俯仰慚恧無所逃罪至若擅行之罪雖是莾蒼之地情急歸護身旣犯科今雖辭陛不敢自掩露章自列恭竢重勘伏乞聖明亟治臣罪以肅朝綱仍刊臣名於瀛籍俾館規無壞箚本得重焉批以雖有擅行之失而不待簡問有違館規諸玉堂從重推考爾之處義亦似無怪許遞
정조 14년 · 강
應敎柳文養校理徐配修金載翼修撰崔顯重韓光植等聯疏賜批還給
정조 14년 · 목
疏略曰臣等得見應敎鄭萬始到館疏本則疏中所論金鐘秀稠坐中肆發之說看來不覺心寒而膽掉夫過則歸上譽則歸己者歷數從古果是何等凶人而乃敢對衆揚言公肆悖說眼無君父臣卽掃地罔赦之案若是狼藉而臣等矇未聞知果不得臚列於箚中臣等緩討之罪合被重典噫鍾秀之從前負犯何莫非凌分篾法之罪而惟此四字凶言尤豈人臣所敢萌於心而發諸口者哉臣等之前後疏啓雖論其一二辜犯而獨未及於如許極罪此固自訟之不暇何恤僚疏之論斥至以聯箚之不待往復盛加非斥過自引義何其不思之甚也臣等當初聯箚之時果卽簡通於萬始所住之處則出往鷺湖已有日矣事旣經宿拜箚時急而涉江往復將致許多時遲滯故一邊簡通以言其齊會陳箚之由又致私書以報其不得遲待之故以簡以書遠通江外已非常規而臣等猶以相敬之意有此先通則彼旣擅行乃反尤人豈非慨然者乎彼旣以此自引詆斥備至此已臣等難冒之一端而況此當言不言之失尤無所逃以此以彼其不可晏然於職次也決矣伏乞聖明亟削臣等之職批以不待簡問已違館規從後陳疏又涉分疏處義勢難仍冒爾等本職許遞原疏還給
정조 14년 · 강
還給刑曹參判金魯永參議李敬一聯疏
정조 14년 · 목
以延德潤放送之命請反汗故也
정조 14년 · 강
命李在天以都事判官中調用
정조 14년 · 목
敎曰昨日李在天調用傳敎中只知哨官出六履歷以六品職調用下敎矣今日召問渠已經加設訓鍊主簿云以都事判官中復職調用事分付該曹
정조 14년 · 강
飭咸陽穀弊從速釐革
정조 14년 · 목
敎曰大抵民弊矯一邑則一邑之民賴而奠安矯一道則一道之民賴而奠安不必八道三百六十州之弊同時盡矯然後方可謂矯弊八道之中穀弊嶺南爲最嶺南之中咸陽等邑爲甚向下釐正之命間有飭促之諭而見今道伯在俟勘中如是之際必多遲滯咸民之懸望爲如何意見則道伯主張狀聞則以都事姓名先卽修啓事令廟堂申飭行會寧失二字猶屬歇後先正文純公之言曰穀雖國穀民亦國民民與穀孰重不矯則已矯而無實是道伯守宰之責兼以此意申加措辭分付
정조 14년 · 강
飭順川祥原失火民人恤典
정조 14년 · 목
平安前監司鄭昌聖以順川民家四十九戶祥原民家四十七戶燒燼馳啓敎以歉歲歉邑又有此許多失火尤極矜慘無論新舊還所受竝蕩減元恤典外米包題給仍令邑倅各別顧助畢奠接後形止狀聞事分付
정조 14년 · 강
罷吏曹參判閔鍾顯遞參議李祖承
정조 14년 · 목
政院以鍾顯及祖承承牌來詣闕外請出金虎門標信敎以孰非銓官而如近日銓堂之每政必違每牌不膺前所未見至於亞銓行政之時每令人望眼欲穿及其入來必致夜深政院留門之請不但酬應之爲苦如是之際夜夜失睡論其罪不可循例下標信當該參政首堂閔鍾顯施以不敍之典下義禁府推考隨參政官亦爲遞差下鑰前不能促飭入夜後啓辭每無難爲之承宣事亦極駭然坐直承旨竝推考
정조 14년 · 강
放定配罪人朴信佐尹得愚白光澤李錫棋等
정조 14년 · 강
有政吏曹判書洪良浩進
정조 14년 · 목
以林蓍喆爲大司諫李羲觀爲校理李遇濟爲修撰黃道源爲禁府都事許默爲光陵參奉
정조 14년 · 강
御煕政堂行抄啓文臣親試課講召見大臣備堂親試試官蔡濟恭吳載純徐鼎修李晚秀尹行任載純晚秀課講試官兼行
정조 14년 · 강
以金思穆爲刑曹判書前望也
정조 14년 · 강
再政吏曹判書洪良浩進
정조 14년 · 목
敎曰判尹許遞今日政差出又敎曰漢城判尹以日前加望人擬入○以李獻慶爲漢城判尹李烷爲博川郡守故修撰許慥副提學贈職禁府都事黃道源英陵參奉沈鳳錫相換
정조 14년 · 강
放時囚閔鍾顯
정조 14년 · 목
疏略曰臣於今日政諫長望以副司直林蓍喆末擬受點矣及至頒布之後始聞蓍喆昨日遭故臣之矇然擬入之失無以自解伏乞亟降威罰批以原望筒勿施卿其勿辭行公
정조 14년 · 강
江華留守申大升忠淸監司權▣以流民奠接及護送形止馳啓
정조 14년 · 목
該留守狀啓以爲黃海道流民十一口內六口則入接境內已至安頓故助給農糧使之安業五口則願還本鄕故饋飯給米成給帖文各別護送于各該邑○該臨司狀啓以爲各道流民自願還歸及自願仍留者一一開錄而願歸者沿路邑饋飯護送之節願留者各其邑付還奠接之方連加嚴飭願還秩黃海道七口平安道六口咸鏡道一口願留秩黃海道十四口平安道四十九口
정조 14년 · 강
飭諭畿伯及各該守令園官差員等
정조 14년 · 목
敎曰園所植木工役已始董飭之節專委園官差員而一念憧憧不敢暫弛各邑植木則各其地方官領來看檢畢植後邑名標識以爲憑考之地而來春解凍後某邑畿株完幾株枯列錄修成册朔望守僕上來便入啓內龍虎及紅箭門近處珠丘稍接處則勿諉之外邑而監董差員及園官等別般從便貿取已種而稀闊處未種而空廣處或密播或加植期有蓊蔚之效分界定限各標園官差員姓名此亦欲知勤慢之意也至於珠丘近處切勿遮蔽種植務令闊遠逶迤其他諸處勿令各邑任渠意穿毀園官與差員率金養直諸人仔細審視定其形便而主山案山靑龍白虎留脈處與砂角當以稠密爲主但正案珠砂其餘兩珠及明堂內勿爲植木令眼界通暢大抵役夫壯實器械精利然後事半而功倍近以水原一邑言之民在遠村往來積費數日而雇價些略樹木光細所見之不似姑勿論民豈樂赴而爭先本地方若此果川所納之有名無實卽次第件事果川又若此則外此五邑必皆然矣此在道伯檢飭之如何如是申飭之後無論本地方與六邑若有一毫如前泛忽之弊道伯守令焉逭重勘最是器械不能多數備置以致事功不得極意堅緻勿論巡營與本府設冶別鑄分給後形止後錄狀聞聞有都監用餘物力之劃付園官者令園官差員從便取用而今以錢一千兩內下亦令園官差員分管一以爲植木別貿之需一以爲役夫官人勤勞最多者賞給之用事令畿伯及各該守令園官差員等知悉
정조 14년 · 강
命園幸時伏兵除之
정조 14년 · 목
敎曰園幸時部字內只設斥堠而伏兵則除之將卒則每夜以休息者輪回事分付
정조 14년 · 강
減下備堂洪良浩有司之任
정조 14년 · 목
敎曰情勢衆所共知且當劇務備堂洪良浩有司之任減下
정조 14년 · 강
遞刑曹判書吳載純大司成李敬一
정조 14년 · 목
載純閣務相妨敬一陞補限內不爲設行故有是命
정조 14년 · 강
以李勉兢爲大司成尹蓍東邊得讓爲都總管竝前望也
정조 14년 · 목
敎曰耆堂及未肅拜總管許遞前望單子入之待下批牌招侍衛單子修正以入
정조 14년 · 목
以閔鍾顯爲同經筵朴尙春爲結城縣監○因忠淸監司望筒敎曰以禁推傳旨未下之人擬望如許格例前所未見當該銓官爲先越俸三等政廳進去承旨亦爲推考此望筒勿施更爲擬入○以鄭存中爲忠淸監司
정조 14년 · 강
平安前監司鄭昌聖以正月中巡分賑馳啓
정조 14년 · 목
狀啓以爲連接各邑所報則賑口中或移付還案者及傭賃移他者査實拔去或分等當入者及流離還集者鱗次追付較其加減計其都數則中巡飢口之比初巡所加爲二千八百口分賑數爻修成册上送賑恤廳○尤甚邑義州府飢口五千六百十二合折米一百六十七石四斗九升龍川府飢口二千八百三十七合折米八十四石三斗三升朔州府飢口一千七百二合折米五十石七斗七升醬一石十二斗九升零○粥小米二石四斗零太二石四斗零鹽一斗七升零昌城府飢口一千八百九十八合折米五十六石十斗一升鹽五石一升零龜城府飢口二千九百九十二合折米八十九石十一斗鹽三石十四斗八升零○粥小米五石十四斗七升零鹽五斗九升零寧邊府飢口二千八合折米五十八石三斗六升鹽二石十斗一升零○粥大米四石二升零甘藿一千四立醬一石五斗零成川府飢口三千六百二十四合折米一百八石五斗一升○粥小米一石七斗六升零太一石七斗六升零鹽二斗二升零雲山郡飢口一千十五合折米二十八石十四斗九升熙川郡飢口一千七百三十七合折米五十一石四斗三升順川郡飢口九百七十七合折米二十七石十一斗六升醬二石四斗四升零○粥小米一石十四斗三升零德川郡飢口三百七十一合折米十石八斗一升寧遠郡飢口一千四百九十八合折米四十五石四斗四升孟山縣飢口一千三百九十九合折米四十二石五升陽德縣飢口二千五百六十九合折米七十六石六斗九升殷山縣飢口一千八百二十六合折米五十二石十一斗鹽四石一斗○粥小米三石六升零太一石十二斗三升零鹽九斗一升零魚川驛飢口一百七十四合折米五石三斗九升麟山鎭飢口七十三合折米二石三斗九升鹽三斗一升零淸城鎭飢口六十九合折米二石一斗九升天摩鎭飢口一百八合折米三石三斗一升○粥小米二斗一升零太二斗一升零鹽一升零昌洲鎭飢口四十三合折米一石三斗五升恃寨鎭飢口四十九合折米一石七斗五升安義鎭飢口二百十二合折米六石五斗三升鹽四斗二升零○粥小米六斗三升零鹽四升零委曲鎭飢口一百十三合折米三石五斗柔院鎭飢口二百九十五合折米九石七升寧城鎭飢口三百十九合折米九石十斗九升兎城鎭飢口二百三十三合折米七石四升玉江鎭飢口五十三合折米一石八斗五升水口鎭飢口四十七合折米一石六斗三升靑水鎭飢口九十三合折米二石十二斗二升方山鎭飢口九十八合折米二石十四斗二升鹽三斗九升零仇寧鎭飢口一百九合折米三石四斗幕嶺鎭飢口二百八十四合折米八石七斗六升鹽十一斗三升零○粥小米五斗六升零太五斗六升零鹽二升零植松鎭飢口一百二十一合折米三石十斗鹽二斗四升零○粥小米三斗六升零鹽二升零龍淵鎭飢口二十八合折米十二斗六升鹽一斗一升零乾川堡飢口七十八合折米二石五斗六升大吉號里堡飢口四十九合折米一石七斗四升廟洞堡飢口二十四合折米十一斗於汀灘堡飢口二十合折米九斗雲頭里堡飢口二十合折米八斗八升甲巖堡飢口二十五合折米十一斗一升之次邑平壤府飢口一千六百六十二合折米四十七石十二斗三升鹽四石三升零○粥小米三石四斗八升零鹽四斗九升零安州牧飢口一千五百四十六合折米四十三石二斗五升鹽三石七斗二升○粥大米三石一斗三升零醬十斗八升零甘藿三百九立鐵山府飢口五百四十二合折米十五石九斗四升慈山府飢口一千五百七十合折米四十五石三斗九升鹽三石十二斗二升零楚山府飢口八百三十一合折米二十三石十一斗九升鹽一石十四斗八升零○粥小米一石一斗六升零太八斗三升零江界府飢口一千二十五合折米二十八石七升鹽二石二斗八升零○粥小米一石三升零太一石三升零鹽一斗零嘉山郡飢口四百九十合折米十四石一斗一升醬一石二斗七升零郭山郡飢口四百五十三合折米十三石三升价川郡飢口六百三十八合折米十八石十一斗七升鹽二斗三升零○粥小米一石四斗一升零鹽一斗九升零碧潼郡飢口一千二百二十四合折米三十四石七斗七升鹽二石十二斗三承零渭原郡飢口三百四十四合折米九石十一斗九升江東縣飢口一千五百九十九合折米四十六石一斗一升鹽三石十三斗二升零○粥小米一石九升零太二石一斗九升零鹽三斗一升零老江鎭飢口十六合折米六斗七升鹽五升零宣沙鎭飢口一百七合折米三石八升碧團鎭飢口二十三合折米九斗八升鹽八升零牛峴鎭飢口一百五十九合折米四石十斗八升車嶺鎭飢口一百五十七合折米四石十斗六升阿耳鎭飢口一百二十五合折米三石十斗四升滿浦鎭飢口九十一合折米二石八斗七升醬一斗八升零○粥小米一斗八升零太九升零鹽九合零神光鎭飢口三十五合折米十四斗五升上土鎭飢口九十四合折米二石九斗七升○粥小米一斗八升零太九升零鹽九合零高山里鎭飢口八十七合折米二石七斗二升醬一斗七升零○粥小米一斗三升零太一斗三升零鹽八合零平南鎭飢口六十二合折米一石十二斗六升從浦鎭飢口二十三合折米九斗八升楸坡鎭飢口一百十二合折米三石一斗伐登鎭飢口五十六合折米一石九斗八升夞怪鎭飢口一百九合折米三石一斗六升吾老梁鎭飢口八十五合折米二石八斗三升山羊會鎭飢口五十四合折米一石九斗九升金城鎭飢口十七合折米七斗五升鹽五升零壬海鎭飢口四十八合折米一石六斗一升林土鎭飢口四十八合折米一石五斗三升鹽一斗六升零小吉號里堡飢口十五合折米六斗二升鹽四升零大坡兒堡飢口七合折米三斗一升鹽二升零廣坪堡飢口八合折米三斗二升鹽二升零楸仇非堡飢口十四合折米六斗一升鹽五升零小坡兒堡飢口六合折米二斗四升鹽一升零乫軒洞堡飢口三十九合折米一石二斗六升嗭洞堡飢口七十一合折米二石一斗四升馬馬海堡飢口四十合折米一石二斗二升都已上飢口四萬八千四百三十四折米一千四百二十二石四斗六升鹽四十石三斗零醬五石八斗七升零粥大米七石一斗六升零小米二十四石一斗二升太十石七升零鹽二石一斗五升零醬二石九升零甘藿一千三百十三立
정조 14년 · 강
分遣承旨詣宗廟永禧殿景慕宮及毓祥宮懿昭廟奉審摘奸
정조 14년 · 강
召見守禦使鄭昌順總戎使金思穆京畿監司徐有防于重煕堂命果川三營軍保限百名移送高陽餘軍
정조 14년 · 목
昌順等啓言果川三營軍保之移送於高陽餘軍事登對稟處事命下矣臣等取考各營軍保數爻則守禦廳則京標下保十六名總戎廳則三十九名巡營則五十九名以此分排限百名移定於高陽餘軍而此是總廳保人則取此移彼誠爲便好請以此施行從之
정조 14년 · 강
命畿伯徐有防申飭園官徐直修等
정조 14년 · 목
顯隆園令徐直修洪就榮等啓本以爲諭旨辭意祗受奉審鑿井事伏承向日下敎故一遵聖諭奉行十三日果爲始役塘址疏導之後高低泉脈處處湧出以今所見推之雖久旱似無淺涸之慮誠爲喜幸方位則生水之處正當坤申故上引下蓄使之源于申而貯于坤以合坤申同宮爲癸生方之義形體則金養直亦以圓爲好且仰認聖意之攸存故以圓爲之長廣則不敢私自濶狹只因本畓形開基而本形猶有乍廣之慮故比本形更加塡縮周爲三十二丈淺深則恐洩生氣尤加致愼不敢穿鑿以損一分眞土稍就本塍形略干鍊正周尺量二尺三寸今貯水一尺八寸築石則日前已以雜石陳達而根長面厚堅緻無異於熟石被莎補完似無欹罅之患今日畢役村墟籬根有脊處存削事尤爲至重至難不敢擅自輕易始役矣今伏承下敎辨別土之生浮方便砂之平鋪微存隱隆不令突凡實合事宜伏未知自何日始設更待下敎擧行計料敎曰村墟籬根始役待淸明節土王上後擇吉始役祗受形止及似此稟議當付之奉審便或專送守僕書錄轉達依朔望奉審奏達例而爾等旣非方伯又非防禦使則以狀啓樣呈于政院萬萬猥越後勿如是之意知悉捧入之畿伯難免不察亦令畿營下帖申飭
정조 14년 · 강
考下抄啓文臣去正月朔課試試券
정조 14년 · 목
以擬本朝水原府內民人等謝限十年給復五百結以示信王言之意爲箋題副司果尹永僖三上居首
정조 14년 · 강
命前參議李祖承分揀
정조 14년 · 목
聞其事實果有差殊故也
정조 14년 · 강
命兵戶曹錢四百兩劃給成均館
정조 14년 · 목
備局啓言卽接成均館所報則本館財力不敷每當謁聖則多士試具與諸般別下他無推移之道錢木米布依前區劃以補不足云矣謁聖時錢木米布間別爲區劃自是舊規請兵曹錢二百兩戶曹錢二百兩特爲劃給允之○兵曹啓言今二十四日明倫堂齋宿二十五日謁聖酌獻禮時以何營軍兵隨駕何營軍兵留陣而禁軍及馬步軍幾番幾哨磨鍊乎敎以訓局步軍十五哨馬軍三哨爲先後廂禁軍六番隨駕御營廳留陣
정조 14년 · 강
飭全州判官尹光濩赴任
정조 14년 · 목
吏曹啓言新除授全州判官尹光濩呈狀內本職除拜時與吏曹正郞宋俊載有友壻應避之嫌不當冒赴云請依例改差敎以乃父之子記念自異豈可因一銓郞之相避無故作散勿拘赴任事分付仍令催促辭朝
정조 14년 · 강
冬至正使李性源副使趙宗鉉以自燕京離發馳聞
정조 14년 · 강
別諭冬至正使李性源仍命別使以聖節進賀謝恩使稱號
정조 14년 · 목
敎曰渡江以後何日不懸懸而因先來之便知卿行李利旋間有愼節聞亦向差豈勝欣幸萬萬到栅當在何日入城亦在來念間耶爲探登程後安信略宣數行卿其附奏於兼史之回事傳諭于冬至正使李判府事又敎曰今年以皇帝八旬聖節使臣別爲差遣事昨年已於咨文中添入待使行先來當有決定而今則赦勅順付又當有進賀使使行齎來賜物外又有別般殊異之擧亦宜有稱謝聖節進賀謝恩使稱號而差出遲速令該曹問于大臣草記事分付又敎曰今番有勅書順付事面自別先來之神速無異勅行牌文晚到旣有罪則限前入來宜有論賞上使軍官金永勉復職調用譯官賞加
정조 14년 · 목
以具庠爲吏曹參判洪秉纘爲大司憲李昌漢爲大司諫李思祚爲執義徐配修爲校理金煕朝爲修撰金光默爲禮曹參判宋濟魯爲漢城右尹○聖節兼謝恩正使以徐命善洪樂性李福源擬入命以儀賓中擬入○以黃仁點爲聖節兼謝恩正使金魯永爲副使徐榮輔爲書狀官
정조 14년 · 강
原春監司尹師國封進褒貶啓本
정조 14년 · 목
該監司褒貶啓本杆城郡守李在沆旣勤求治盍勉束濕中金化縣監徐鼎淳譽纔浮氷戒宜斷觴中襄陽縣監洪九瑞山多濫斫浦有橫斂下楊口縣監宋厚淵以邑小政閑酒不妨務爲目置諸上考敎曰飮酒則必醉醉不妨務則醒可妨務乎無論邑之閒劇不戒酒政者何以臨民貶語未免曲護該道臣推考至於金化倅亦然固已慮之以念舊之意特敎差遣則觀於貶語可知不節飮昨於備郞之回亦有領略以此以彼直欲勘處而姑念迎送之弊且付申令之科金化縣監徐鼎淳貶目雖不降考施行朝家更當廉探道伯亦須知悉楊口金化兩邑守令酒政如不快斷卽爲狀罷掩置則道伯亦難免其責令廟堂嚴飭分付
정조 14년 · 목
政院啓言博川郡守李烷當日辭朝事命下而兩司不備不得署經何以爲之敎以差祭及在外人員幷許遞與未差之代今日政差出待下批牌招察任○以李聖圭爲大司憲朴天行爲大司諫李普天爲執義宋銓爲司諫柳匡國爲掌令林道浩爲獻納申大年爲襄陽縣監
정조 14년 · 목
該府以全州前判官李㝡源原情啓敎以分揀放送又以永興前府使任屹原情啓敎以比之谷山多寡不可同日而語傳說之過情足可推知而邑是南關第一雄府則其在懲他邑之道不可例勘削職放送又以所已前萬戶李德一金鎭翼原情啓敎以考律今日草記放送又以忠淸道栗木敬差官李錫心原情啓敎以所供漫漶元供辭勿施又以谷山前縣監金魯成原情啓請議處允之又以結城前縣監韓奎爀原情啓敎以已處分分揀放送○該府啓言時囚李德一金鎭翼不知軍餉之所重因仍襲謬敢以未捧爲已捧無難反作罪各告身盡行追奪徒三年定配又五年禁錮而德一父年八十一無兄弟獨身云鎭翼父夏卿揚武原從功臣云徒三年定配幷收贖放送允之敎以功減一等
정조 14년 · 강
漢城判尹李獻慶疏辭新資賜例批
정조 14년 · 강
命關西還穀加分依狀請施行
정조 14년 · 목
該監司沈頤之狀啓以爲昨年捧糴穀品太半無實除其移貿停退之數則穀總從又大縮每戶磨鍊比常年幾減其半還戶願受視前倍加以此應分之數分排當食之戶一月所分僅止二三斗而揂不能支計三月一朔優分種糧使之服力實無其路各邑還餉應留中特許從便加分則謹當酌量民邑均平排比或轉或移期於拯濟嗣歲之憂不可不念塗枺分俵十分節略而分給實數畢糴後更爲登聞慈山一府稍近峽郡儲置城餉穀又精實慈母城餉特許一留二分接濟五六邑窮民
정조 14년 · 강
竄慶尙前監司金尙集金光默